Diari Oficial de la Generalitat Valenciana


Sumari del DOGV 5391, del 20-11-2006 (2006/13385)

ACORD de 17 de novembre de 2006, del Consell, pel qual es determina la forma d'aplicació de les mesures cautelars en l'àmbit territorial afectat pel projecte del Pla rector d'ús i gestió del Paisatge Protegit de l'Ombria del Benicadell, durant la seua tramitació.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5391

Data del DOGV
:   20-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13733


Data del document
:   17-11-2006

Organisme emissor
:   Conselleria de Territori i Habitatge

Tipus de document
:   Acord

Anàlisi jurídica

 Descriptors 

:   * El Comtat
    * La Vall d'Albaida
    * protecció del paisatge
    * reserva natural
    * programa d'actuació

ACORD de 17 de novembre de 2006, del Consell, pel qual es determina la forma d'aplicació de les mesures cautelars en l'àmbit territorial afectat pel projecte del Pla rector d'ús i gestió del Paisatge Protegit de l'Ombria del Benicadell, durant la seua tramitació. [2006/13001]  
El Consell, en la reunió del dia 17 de novembre de 2006, va adoptar l'acord següent:  
Per Ordre de 7 de novembre de 2006, el conseller de Territori i Habitatge va acordar la iniciació del procediment d'elaboració i aprovació del Pla rector d'ús i gestió del Paisatge Protegit de l'Ombria del Benicadell.  
Mentre culmina el procediment administratiu de tramitació de l'elaboració i l'aprovació i fins al moment de l'entrada en vigor, amb l'aprovació prèvia definitiva pel Consell, és necessari assegurar que en l'àmbit territorial afectat no puguen realitzar-se accions que modifiquen o deterioren substancialment, de forma irreversible, la realitat territorial i ambiental l'ordenació i la gestió de la qual són objecte d'aquest projecte, de conformitat amb el que ha establit, en matèria de protecció preventiva, l'article 28 de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana.   
Per raó d'això, i a proposta del conseller de Territori i Habitatge, el Consell   
ACORDA  
Primer   
En l'àmbit territorial afectat pel projecte del Pla rector d'ús i gestió del Paisatge Protegit de l'Ombria del Benicadell, durant el període transitori des de l'inici del procediment fins a l'aprovació del citat Pla rector d'ús i gestió per decret del Consell, regiran les mesures cautelars establides, amb caràcter genèric, per l'article 28.1.a) de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana.   
Segon   
1. A partir de la publicació d'aquest acord en el Diari Oficial de la Generalitat, quedaran sotmeses a informe previ, preceptiu i vinculant, de la Conselleria de Territori i Habitatge, les autoritzacions, llicències i qualsevol tipus de procediment administratiu previst en l'article 28.1, lletres b) a f), de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, que afecten l'àmbit territorial establit en l'Ordre de 7 de novembre de 2006, del conseller de Territori i Habitatge, per la qual s'acorda iniciar el procediment d'elaboració i aprovació del Pla rector d'ús i gestió del Paisatge Protegit de l'Ombria del Benicadell.   
2. Aquestes mesures cautelars no afectaran els procediments administratius en matèria de planificació urbanística, edificació, dotació d'infraestructures, gestió dels recursos naturals renovables i avaluació d'impacte ambiental que, en el moment de la publicació en el Diari Oficial de la Generalitat, es troben en tramitació, els quals s'ajustaran exclusivament als requisits i condicionants ambientals establits en les seues respectives legislacions sectorials.   
Tercer   
Les mesures cautelars a què es referix el present acord estaran vigents fins a l'aprovació del Pla rector d'ús i gestió del Paisatge Protegit de l'Ombria del Benicadell, sense que, en cap cas, la vigència d'aquestes puga superar els tres anys.   
Quart  
El present acord tindrà efectes des del mateix dia que es publique en el Diari Oficial de la Generalitat.   
Contra el present acord, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest acord en el Diari Oficial de la Generalitat, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.   
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del presente acord en el Diari Oficial de la Generalitat, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
Valencia, 17 de novembre de 2006.. El vicepresident i secretari del Consell: Víctor Campos Guinot.